“กรุงศรี คอนซูมเมอร์” จัดโครงการ “ห้องสมุดนี้ให้น้อง”
"กรุงศรี คอนซูมเมอร์" จัดโครงการ “ห้องสมุดนี้ให้น้อง” ณ โรงเรียนบ้านหนอกผักหนอก อ.มวกเหล็ก จ. สระบุรี
22 ม.ค. 2561

เมื่อเร็วๆ นี้ กรุงศรี คอนซูมเมอร์ นำโดย นายฐากร ปิยะพันธ์ ประธานกรรมการ กรุงศรี คอนซูมเมอร์ และพนักงานจิตอาสากว่า 100 คน ไปร่วมกิจกรรม “ห้องสมุดนี้ให้น้อง” เพื่อช่วยปรับปรุงและทาสีห้องสมุด พร้อมมอบหนังสือ ชุดเครื่องเขียน อุปกรณ์กีฬาให้แก่นักเรียนโรงเรียนบ้านหนอกผักหนอก อ.มวกเหล็ก จ. สระบุรี ภายหลังจากที่บริษัทได้มอบทุนสนับสนุนซ่อมแซมอาคารเรียนและอาคารเอนกประสงค์ โครงการ “ห้องสมุดนี้ให้น้อง” เป็นหนึ่งในกิจกรรมเพื่อสังคมที่กรุงศรี คอนซูมเมอร์ทำมาอย่างต่อเนื่องนับตั้งแต่ปี 2556 เป็นต้นมา
โดยโรงเรียนบ้านหนอกผักหนอก นับเป็นโรงเรียนลำดับที่ 8 ที่กรุงศรี คอนซูมเมอร์ ได้สนับสนุนห้องสมุดใหม่ เพื่อส่งเสริมให้เยาวชนมีนิสัยรักการอ่าน และสนับสนุนการศึกษา รวมทั้งปลูกฝังให้พนักงานของบริษัทมีจิตอาสา และมีความรับผิดชอบต่อสังคม